KLAIPĖDOS SAVIVALDYBĖS VIETOS VEIKLOS GRUPĖS DELEGACIJOS VIZITAS Į RYTŲ BERLYNO BENDRUOMENIŲ CENTRUS 2017.11.21-24

Pagal darbo planą kaip ir buvo numatyta aplankme 3 vietas.

* ,,Kosmoso“kvartalą,
* Noikiolno fondą,
* Reuterkiez‘ą (socialų miestą)

**Pirmas vizitas-,,Kosmosas“**

Vizitas Berlyne prasidėjo nuo panašaus į mūsų Klaipėdos Pietinį, ,,miegamąjį“ rajoną, kvartalo aplankymo. Jo gatvės turi planetų pavadinimus todėl bendras pavadinimas-Kosmosas. Jau 1961 m. pastatytas nemažas rajonas turi ir puikų centrą "KOSMOS" kuris atsirado pritaikant naujausias technologijas ir buvo žinomas už Berlyno ribų. Laikui bėgant orientuotas pastatas buvo plačiai atstatytas ir nuolat plečiasi "KOSMOS KG" turi 3200 m3 .Čia konferencijų salės ir laisvalaikio centrai. Konferencijų salės (jų 10) bendruomenė nuolat nuomoja įvairiems renginiams, banketams, šventėms ar konferencijoms. Šiame centre švenčiamos ir bendruomenių šventės. Taip sprendžiamos centro išlaikymo problemos.

Yra požeminė automobilių stovėjimo aikštelė, kurioje 200 automobilių stovėjimo vietų.

Mokestis už reklamos vietas šiame kvartale priklauso bendruomenei. Kas antras žingsnis susiduriama su statybomis. Kadangi, prasidėjus pabėgėlių priėmimui, labai brango NT, toėl gyvenamieji daugiaaukščiai statomi taip vadinamu ,,supaprastintu“ būdu: kur tik galima butuose atsisakant ploto, brangiai kainuojančios apdailos (apribojant kuklesniais būdais), vietoje vonios paliekant tik dušo kabinas, atsisakant balkonų. Dėl didėjančio nekilnojamojo turto kainų ir kylančių jo išlaikymo mokesčių, kvartale pastebimas didėjantis vietinių vokiečių kėlimasis tolyn nuo miesto į kaimus.

Infrastruktūroje labai daug augmenijos ir medžių. Jų juosta taip pat eina per visą kvartalo centrą lyg parkas.   
 Kvartalas turi tarybą kurią be seniūnaitijos atstovų sudaro gyventojai. Tik gyventojų taryba sprendžia ką ir kaip statyti jų teritorijoje, kas, kokia veikla turi (gali) šiame jų rajone užsiimti ir kitus panašius reikalus.

Išgirdome ir įdomų nutikimą, kai valdžia negavusi leidimo, prie kvartalo ribos pradėjo statyti 500 vietų pabėgėlių centrą. Gyventojai sužinoję tuoj pat įkūrė antiemigrantų partiją ir susitabdė šią statybą.

Gyventojai *kaip ir Klaipėdoje, nemėgsta eiti*  į kvartalo susirinkimus ar tarybos svarstymus. Todėl juos mėginama suburti pasitelkiant vakarones su užkandžiais, kava-arbata.

Nuotraukas galima pamatyti internetiniame puslapyje [www.**kosmos**-berlin.**de**](http://www.kosmos-berlin.de)

**Antras vizitas.**

Noikiolno NVO fondas buvo įkurtas prieš 12 metų. Šitą organizaciją sudaro 165 asmenys, tiek juridiniai, tiek fiziniai: sąjungos, bažnyčia, piliečiai ir pavieniai žmonės. Fondo nariai prisideda trim įnašais:

1. Savo lėšomis,
2. Savo darbu ir laisvu laiku,
3. Savo idėjomis.

Anksčiau mažiausias įnašas buvo 500 Eur. Kas galėjo-prisidėjo ir didesniais pinigais, o susidariusi suma buvo padedama į banką už procentus. Iš kurių fondas galėjo vystyti savo veiklą. Dabar problema yra ta, kad dėl bankų politikos palūkanos yra tokios žemos, kad savo darbo iš to negalima finansuoti. Todėl pagrindinis lėšų veiklai šaltinis yra paraiškos, kurios teikiamos arba federalinei valdžiai, arba krašto-žemės valdžiai arba šito rajono institucijai. Dar naudojamos suaukotos lėšos.

Fondo valdyba dirba savanoriškais pagrindais, pastate yra 6 žmonės, kurie dirba su skirtingais projektais.

Šis fondas buvo įkurtas todėl, kad 2005 m. Šis rajonas turėjo labai daug problemų ir blogą įvaizdį mieste. Noikiolno įvaizdis buvo kaip blogo imigrantų kvartalo. Su nedarbu ir kriminogenine situacija, blogomis mokyklomis, blogu išsilavinimu. Visa vokietija kalbėjo apie Noikiolną tik neigiamai.

Prie tokio įvaizdžio prisidėjo ir meras, kuris labai mielai eidavo į TV laidas (jis soc. demokratas) ir nuolat kalbėjo kokia ši vieta bloga ir kad reikia kažką daryti. Nors pats yra rinktas, kad tą padėtį pataisyti. Mokytojai net rašė viešus laiškus, kad neįmanoma vesti pamokų, kad yra naudojama jėga tarp mokinių ir mokytojų...

Tada ir įsikūrė šis fondas, kuris pagrindiniu tikslu siekė sutelkti visuomenę, atskleisti tą tautų įvairovę kuria gyveno kvartalas. Šiame rajone gyvena 1/10 Berlyno gyventojų, tai yra 350 000 gyventojų.

Didelė dalis žmonių, kurie čia gyvena turi savo migracinę praeitį. Jie yra nevietinės kilmės. Tik pusė turi Vokietijos pilietybę. Žvelgiant į amžiaus grupes, tai tarp vyresnio amžiaus yra daugiau vietinių, o jaunimas, vaikai yra su emigracine praeitimi (apie 80%). Šiai dienai šiame rajone gyvena 150 tautybių žmonės.

Fondas visą laiką stengiasi sekti visuomeniniu diskursu, t. y. šiuo metu šnekama apie karą. Darbuotojai stengiasi kiek įmanoma dalyvauti visose atvirose diskusijose, apvaliuose staluose ir t. t. Ilgainiui fondas tapo politinių įtakų bendradarbiavimo partneriu, t. y. jie **daug šneka su politikais**. Esmė tame, kad fondo, bendruomenės atstovai patys užduoda diskusines temas: įkurtas ,,N+“ workschop‘o (diskusijų klubas). Buvo 3 workschop’ai ir temos kurios nuolat veikia tai:

1. Mokyklų situacija,
2. Gyvenačių vietoje užsieniečių verslas ir verslumas,
3. Migrantai.

Į tas diskusijas kviečiami atstovai iš verslo, mokyklų ir kt. institucijų bei politikos. Taip pat **kviečia įvairius ekspertus ir kompetentingus įvairių sričių asmenis.** Esminiai klausimai - kokia yra situacija, kaip jie ją mato ir kokie yra iššūkiai juos įveikti.

Kaip žinome, labai daug migrantų atvyko į Vokietiją, Berlyną ir ypač į šį Noikiolno rajoną.

Pagrindinės ,,N+”klubo temos: ,,migrantai ir darbas”, migrantai ir išsilavinimas”, ,,migrantai ir gyvenamoji vieta“, taip pat neapmokamas visuomeninis darbas su migrantais. Taigi iš šių skirtingų sričių, ar tai būtų ,,migrantai ir gyvenamoji vieta“ buvo pakviestos statybų bendroves, dėl darbo buvo pasikvietę prekybos ir amatų rūmus, o dėl mokslo – mokyklų, švietimo sistemos atstovus. Teigiami dalykai ne tik kad tos temos aktualizuotos, bet ypač teigiami dalykai, kad buvo suvesta skirtingų tautybių žmones ir iš to atsirado tinklinis darbas, kitaip sakant, tinklinis mastymas.

Didžiausias poreikis - kad mieste ar rajone atsirastų tokia vieta, kur zmonės turintys laisvo laiko ir galintys suteikti savo darbu konsultacines paslaugas migrantams, galėtų ateiti. Čia atėję sužinotų tam tikrus dalykus, o prireikus kad būtų nukreipti į kitas organizacijas padedančias išspręsti jų problemas.

Darbo rezultatas: VIETINIAI POLITIKAI IŠGIRDO IR PRITARĖ ŠIAI IDĖJAI. Jie per projektą ,,socialus miestas” ateinančiais metais (2018m.) įkurs biurą, o šis NVO fondas 3 metus prižiūrės jo veiklą. Tokios konsultacijos bus atliekamos savanoriškais pagrindais.

Yra ir skatinimo priemones, kitaip sakant –vadinami prizai kur galima teikti paraiškas 2 kartus metuose smulkiems projektams. T. y. nuo 200 000Eur. iki 300 000Eur. sumos. Per pastaruosius 3 metus fondas finansavo apie 100 tokių projektų. Šitų paraiškų teikime yra labai žemi reikalavimai, ją nesunku pateikti ir už ją atsiskaityti.

Daug mažų organizacijų neturi pajėgumų ar tinkamų gebėjimų pildyti paraiškas ES lėšoms gauti. O ypatingai dar atsiskaityti. Fonde yra žymiai lengviau, nes tai yra vietinės, paaukotos lėšos. Ypač skatinamos neprofesionalios organizacijos. Pvz. finansuojama romų organizacija, kad suorganizuoti savo gatvės šventę. Per pastaruosius metus taip pat buvo paremta daug mažų organizacijų kurios dirba su migrantais.

Dar yra Noikiolno talentų projektas. Tai buvo per skatinamą finansavimą. Dabar šitas projektas yra išskirtinai finansuojamas tik iš aukų. Jame suaugę (subrendę) profesionalai tampa šefais ir veda užsiėmimus nuo 5 iki 12 metų vaikams. Fondas turi išankstinį nusistatymą, kad bet koks vaikas, kad ir kokiose sąlygose augdamas turi talentą. Per tokią veiklą tas talentas turėtų išryškėti. Tokioje veikloje globėjai ir vaikai susitinka (dirba) ištisus metus vieną kartą per savaitę. Daug yra bendrų užsiėmimų: ekskursijos, išvykos, žaidimai ir kūribingumo pamokos. O fondas tik globoja visą projektą ir kontaktuoja. Tiek su vaikais, tiek su tėvais, tiek su globėjais. Globėjai papildomai apmokomi elgesio su vaikais.

Nors projektas su konkrečiais asmenimis prižiūrimas metus, bet tas ryšys ir bendravimai tęsiasi ir po projekto. Jaunimui ypač svarbu, kad jie gali užmegsti ryšius su vietiniais. Normaliai jiems tas sunkiai sekasi. Nekeliami tikslai, kad tie vaikai ateitų tik iš blogų sąlygų, bet dažniausiai tokie ir ateina. Visi gauna naudą: globėjai-gerą patirtį, vaikai-įgūdžius ir bendravimą.

**Trečias vizitas.**

(socialus miestas)

Mus priėmęs darbuotojas pabrėžė, kad labjausiai veikia tokie projektai, kurie skatina integruotis pabėgėlius ir ne juos atskirti kažkur atskirai, bet integruoti, apmokyt integruoti į vietinę bendruomenę. Patirtis rodo, kad integruojasi didesnė dauguma, bet tikrai ne visi.

Vokietijoje vyrauja nuomonė, kad ekonominės politikos migrantai yra didžiulis pliusas .Jie taps darbo jėga. Tarp sirų yra daug labai išsilavinusių žmonių, kurie baigę aukštąsias mokyklas. Tačiau tas procesas nebuvo toks lengvas kaip iš pradžių galvota: viena problema yra kalba, o kita problema dar ir psichologija. Atvykėliai negali koncentruotis darbui ir gyvenimui Vokietijoje. Jų galvos užimtos buvusių patirčių karo Sirijoje, pergyvenimų dėl savo artimųjų likusių karo zonose ir masė kitų problemų. Ir tai juos nuolat slegia. Nėra taip, kad visi atvažiavusieji turi išsilavinimus- didelė pabėgėlių dalis, kurie neturi jokio išsilavinimo.

Kai kurios Vokietijos firmos prisitaikė - jos siūlo dvigubus kursus: **darbo vietos apmokymo ir kalbos kursus.** Pvz. Siemens’asPas juos įdarbinti pabėgėliai, atidirbę darbo dieną, papildomai mokosi kalbos. Politikai su ekonominiais sluoksniais (kompanijom), dirba 2 kryptimis: **pačių gyventojų mokymas ir firmų mokymas kaip jiems dirbti su migrantais.** Tačiau negalima pasakyti kad tas vyksta lengvai, tai yra labai sunkus darbas.

Buvome centre kur atliekama emigrantų sociologizacija. Jam vadovauja irgi emigrantai, tik atvykę prieš 10 metų. Patalpose yra įrengta garso studija, gyvasis kampelis su naminiais gyvulėliais, didelės mokomosios dirbtuvės su staklėmis, dailės studija ir laisvalaikio patalpos su kompiuteriu, bei stalo žaidimais. Kieme taip pat yra 1ha ploto sodelis su daržu ir laužavietė kur emigrantų bendruomenė mokosi žemės ūkio darbų ir švenčia savo tradicines šventes. Apsilankėme ir už pusės km esančiame vaikų laisvalaikio centre.

Iš vietinių vokiečių buvome sutikę tik keletą vaikų dailės mokytojų, kurios savanoriškai ir nemokamai aukoja savo laisvą laiką emigrantų vaikų mokymui. Šventi žmonės.. Buvo pabrėžta, kad šiame rajone bendruomenė kenčia nuo ,,turistų“. Po šiuo žodžiu slepiasi atvykėlių iš viso Berlyno samprata. Tai asocialai, turintys priklausomybes žmonės ir pašlijusios moralės tipai. Jie šiame rajone išnuomoja butus ir šalia esantys kaimynai, negali normaliai gyventi per naktines orgijas bei netvarką. Taip pat rajono centre, mokykliniame sklype, kur yra nedidelis stadionas ir vaikų aikštelės, susiformavo naktinis gyvenimas. Į šią neformalią ,,festivalių“ vietą kas naktį susirenka apie 100 žmonių. Kurie naudoja alkoholį, narkotikus, užsiiminėja prostitucija... Todėl šiame rajone sutemus žmonės vengia išeiti į gatvę- daug užpuolimų.

Yra 2018 m. planai kaip sutvarkyti šią infrastruktūrą, kad šis neformalus susibūrimo centras išnyktų. Policija, mano nuomone, dėl kažkokių man nežinomų priežasčių neatlieka savo darbo (ir niekas iš mus priėmusiųjų negalėjo paaiškinti kodėl arba išsisukinėjo..), nepakankamai reaguoja į rimtas situacijas ir važiuoja į iškvietimą tik kai nutinka nelaimė.

2018.01.18 Renolda Senavaitienė